Projektas

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL LAZDIJŲ RAJONO SAVIVALDYBĖS NEVYRIAUSYBINIŲ IR BENDRUOMENINIŲ ORGANIZACIJŲ FINANSAVIMO IŠ SAVIVALDYBĖS BIUDŽETO TVARKOS APRAŠO PATVIRTINIMO“**

**AIŠKINAMASIS RAŠTAS**

2021 m. lapkričio 11 d.

Lazdijai

Lazdijų rajono savivaldybės tarybos sprendimo „Dėl Lazdijų rajono savivaldybės nevyriausybinių ir bendruomeninių organizacijų finansavimo iš savivaldybės biudžeto tvarkos aprašo patvirtinimo“projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Lietuvos Respublikos nevyriausybinių organizacijų plėtros įstatymo 4 straipsnio 4 dalimi, 7 straipsnio 4 dalimi, Lietuvos Respublikos bendruomeninių organizacijų plėtros įstatymo 6 straipsnio 1 dalies 3 punktu.

Šio projekto tikslas – patvirtinti Lazdijų rajono savivaldybės nevyriausybinių ir bendruomeninių organizacijų finansavimo iš savivaldybės biudžeto tvarkos aprašą.

Lėšos nevyriausybinėms ir bendruomeninėms organizacijoms iš savivaldybės biudžeto bus skiriamos tik konkurso būdu, t. y. teikiant projektų paraiškas finansavimui gauti. Konkursui pateiktas paraiškas svarstys savivaldybės administracijos direktoriaus įsakymu sudaryta komisija, kurios tikslas – įvertinti projektus kokybės ir naudos atžvilgiu, teikti savivaldybės administracijos direktoriui siūlymus dėl projektų atrankos ir lėšų skyrimo. Galutinį sprendimą dėl finansavimo skyrimo priims savivaldybės administracijos direktorius.

Patvirtintas tarybos sprendimas įsigaliotų 2022 m. sausio 1 d.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyr. specialistė Vaiva Čepononienė.

Strateginio planavimo ir investicinių projektų

valdymo skyriaus vyr. specialistė Vaiva Čepononienė